Diari Oficial de la Generalitat Valenciana


Sumari del DOGV 5620, del 17-10-2007 (2007/12023)

Informació pública de l'alternativa tècnica de l'Agrupació d'Interés Urbanístic Urbanització La Coma Fase II de Borriol per al Programa d'Actuació Integrada de la Fase II de la Urbanització La Coma del Pla General d'Ordenació Urbana de Borriol.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5620

Data del DOGV
:   17-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/12535


Data del document
:   28-09-2007

Organisme emissor
:   Agrupació d'Interés Urbanístic Urbanitzacio la Coma Fase Ii de Borriol

Tipus de document
:   Informació Pública

Descriptors 

:   * Borriol
    * pla d'urbanisme
    * administració local

Informació pública de l'alternativa tècnica de l'Agrupació d'Interés Urbanístic Urbanització La Coma Fase II de Borriol per al Programa d'Actuació Integrada de la Fase II de la Urbanització La Coma del Pla General d'Ordenació Urbana de Borriol. [2007/12476]  
En compliment de l'article 134.4 de la Llei Urbanística Valenciana, en relació amb l'article 292 del Reglament d'Ordenació i Gestió Territorial i Urbanística, s'inicia la informació pública de l'alternativa tècnica de l'Agrupació d'Interés Urbanístic Urbanització La Coma Fase II de Borriol, per al programa d'actuació integrada, mitjançant gestió indirecta, del sector de sòl urbanitzable fase II de la urbanització La Coma del Pla General d'Ordenació Urbana de Borriol, amb una superfície de 138.410 metres quadrats.  
Les bases generals del programa d'actuació integrada són les de l'annex II del Reglament d'Ordenació i Gestió Territorial i Urbanística.   
Les bases particulars i l'inici del procediment de concurs per a la selecció d'agent urbanitzador del programa d'actuació integrada, per mitjà de gestió indirecta, de la fase II de la urbanització La Coma, s'aprovaren en la sessió plenària de 27 de febrer de 2007 i es publicaren en el Diari Oficial de la Comunitat Valenciana el 23 de maig de 2007 (DOCV 5518), i s'enviaren per a la seua publicació al Diari Oficial de la Unió Europea el 18 de juliol de 2007. Es van publicar en el diari oficial esmentat el 20 de juliol de 2007.  
L'Agrupació d'Interés Urbanístic Urbanització La Coma Fase II de Borriol, amb domicili a efectes de notificacions a la urbanització La Coma, s/n (caseta de Fermas), de 12603 Borriol, i CIF O51632958, ha iniciat la informació pública de la seua proposta de programa per al desenvolupament i execució de la fase 2 de la urbanització La Coma, amb la protocol·lització de l'alternativa tècnica i del projecte d'urbanització de la notaria d'Ernesto Tarragón Albella a Castelló de la Plana, carrer de Ruiz Zorrilla, número 1-3r, telèfon 417 686 988 i fax 009 704 929. Així mateix, consta un exemplar de l'esmentada documentació depositat a l'Ajuntament de Borriol.   
Es fa constar, en aplicació de l'article 134 de la Llei Urbanística Valenciana, que durant el termini d'un mes comptat des de la publicació d'aquest anunci en el Diari Oficial de la Comunitat Valenciana, qualsevol persona podrà comparéixer en horari d'atenció al públic, bé a l'esmentada notaria, bé a l'Ajuntament de Borriol, per a obtindre informació dels documents exposats i presentar al·legacions. Estes al·legacions podran ser presentades, indistintament, a la notaria o a l'Ajuntament de Borriol.   
Aquest anunci es publica als efectes de l'article 59.5 de la Llei de Règim Jurídic de les Administracions Públiques i del Procediment Administratiu Comú per als titulars no identificats, aquells que el seu domicili fiscal siga desconegut, els que no es troben en la base de dades d'organismes oficials i aquells que, intentada la notificació, esta haja estat impossible.  
Borriol, 28 de setembre de 2007.- El president: David Ernest Gobert Teigeiro.